ประจำเดือนไม่มาเดือนนึงละค่ะหลังจากมีเพศสัมพันธ์กันเเฟนแบบฝ่าไฟแดง3-5วันสุดท้ายแล้วก่อนหน้านี้ได้เมื่อช่วงเดือนกรกกับสิงหาได้กินยาคุมฉุกเฉินไป3ครั้งกลัวว่าจะท้องนอกมดลูกเพราะปวดท้องจี๊ดๆบิดๆมา3-4วันละค่ะแต่ตรวจที่ตรวจครรภ์แล้วขึ้นขีดเดียวทั้ง2ครั้งมันมีโอกาศที่จะผิดพลาดมั้ยคะกลัวนอกนอกมดลูกอ่ะค่ะ
สวัสดีค่ะ หากได้ตรวจหาการตั้งครรภ์อย่างถูกต้อง และตรวจหลังจากที่มีเพศสัมพันธ์ครั้งสุดท้ายไปแล้วมากกว่า 2 สัปดาห์ แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเเดือนไม่มา จึงอาจเกิดจากผลของยาคุมฉุกเฉินที่ทานไปถึง 3 ครั้งได้ เพราะย่อมจะมีผลทำให้การทำงานของรังไข่ผิดปกติไปค่ะ ดังนั้น จึงควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะสำหรับอาการปวดท้องจี๊ดๆ บิดๆ อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ เช่น อาหารเป็นพิษ มีท้องผูก เป็นต้น หากอาการเป็นไม่มาก ก็ให้สังเกตไปก่อนค่ะ ทั้งนี้ ไม่ใช่อาการของการท้องนอกมดลูก เพราะเมื่อตรวจหาการตั้งครรภ์ไม่พบ ก็ย่อมจะไม่ใช่อาการของการท้องนอกมดลูกค่ะหลังจากนี้ หากประจำเดือนมาแล้ว และจะมีเพศสัมพันธ์บ่อยๆ ต่อ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ถือว่าไม่ดีมากนัก โดยจะช่วยป้องกันการตั้งครรภ์ได้ประมาณ 58%-95%